ကွမ်းဆိပ်ရွာ၊ ရွှေကျင်မြို့နယ်

ကွမ်းဆိပ်ရွာ ()သည်ပဲခူးတိုင်းဒေသကြီး၊ပဲခူးခရိုင်၊ ရွေကျင်မြို့နယ်တွင် တည်ရှိသောရွာကြီးတစ်ရွာဖြစ်သည်။ စစ်တောင်းမြစ်၏ ကမ်းပါးပေါ်တွင်တည်ရှိသော လှေဆိပ်ရွာကြီးလဲဖြစ်သည်။ ရာဇဝင်များရှိခဲ့သော သားပြချောင်းသည် ရွာ၏အလည်မှဖြတ်သန်း၍ စစ်တောင်းမြစ်အတွင်းသို့စီးဝင်ပါသည်။ ရွာ၏ပတ်လည်တွင် ပေါင်းလောင်းတောင်တန်းက ကာဆီးထားသည်။ ၂၀၁၄ခုနှစ်သန်းခေါင်စာရင်းအရ ရပ်ကွက်၆ခု ကျား (၂၄၉၈)ဦး မ(၂၅၃၇)ဦး ပေါင်း(၅၀၃၅)ဦးဖြစ်သည်။

ကျေးရွာအုပ်စုလဲဖြစ်ပြီး ရွာတည်နေရာကုဒ်မှာ ၁၇၉၄၆၆ ဖြစ်သည်။ မြို့နယ်အတွင်း အကြီးဆုံးရွာဖြစ်ပြီး မွန်ပြည်နယ်နှင့်ပဲခူးတိုင်းကိုဆက်သွယ်ထားသည့်လမ်းမကြီးပေါ်တွင်တည်ရှိသည်။ ရွာရှိလူဦးရေအများစုမှာ ဗုဒ္ဓဘာသာကိုးကွယ်သူများဖြစ်ပြီး ဟိန္ဒူဘာသာ နှင့် ခရစ်ယာန်ဘာသာကိုးကွယ်သူအနည်းငယ်ရှိသည်။ ဗမာလူမျိုးအများဆုံးနေထိုင်ပြီး ကရင်လူမျိုး မွန်လူမျိုး ရှမ်းလူမျိုး အနည်းငယ်နေထိုင်ပါသည်။ အဓိကစီးပွားရေးလုပ်ငန်းမှာ ရာဘာလုပ်ငန်း ဆန်စပါးစိုက်ပျိုးခြင်း လယ်ယာစိုက်ပျိုးခြင်း ကုန်စုံဆိုင်များ ဝါးလုပ်ငန်း သစ်လုပ်ငန်း များလုပ်ကိုင်ပါသည် ။၁၆ကုတင်ဆန့်တိုက်နယ်ဆေးရုံ ၊နယ်မြေရဲစခန်း ၊စာသင်ကျောင်း ၃ကျောင်း ၊ ရွာ၏စည်ပင်ဈေး၊ မီးသတ်ရုံး ၊ မဂ်လာခန်းမ ၊ ကားဂိတ်၊ လှေဆိပ် ၊ ရွာဘောလုံးကွင်း ၊ ကမ္ဘာ့ရတနာဘဏ်ခွဲ ၊ ကျေးလက်ကျန်းမာရေးဋ္ဌာန၊ ကုန်စုံဆိုင်ကြီးများရှိသောရွာကြီးဖြစ်သည်။

ကိုးကား 

ရွှေကျင်မြို့နယ်ရှိ ရွာများ